Smedgata 1 (Moss)

Smedgata 1, også kjent som Smia, er en vernet boligeiendom på Værlesanden, Moss. Huset har gjennom tiden byttet adresse. Huset har gjennom historie hatt adressene Smedengaden 1, Smedegaden 1, Smedgade 1 og til slutt Smedgata 1, som er adressen som blir brukt i dag. Huset er vernet etter PBL.

Værlesanden 
Værlesanden er et området i Moss. Området ligger rett ved kanalen og ferje-leia. Det var Værlesanden som koblet Jeløy og Moss sammen fram til kanalen ble gravd ut i 1855. Dette førte til at mye av Værlesanden ble borte. I dag består Værlesanden av 5 gater og rundt 30 hus.

Byggestil 
Smedgata 1 består av en etasje og et loft, og ble bygget i 1824. 

Huset står på en grunnflate av stein. Dette var veldig populært gjennom tidene siden en grunnflate av stein er stabil og holder seg over tid.

På den tiden huset ble bygget var det empirestil som ga inspirasjon for bygg i Norge. Empirestil legger vekt på enkelhet, naturlighet, symmetri og rette linjer. Dette kan man se ved Smedgata 1. Huset er enkelt og har en symmetri. Rundt dørkarmen på huset kan man se symmetri ved hvordan vinduer og utelys er plassert.

Historie 
Fra 1830 til 1870 ble Smedgata 1 brukt som en smie. Det var to smeder som holdt til her gjennom denne perioden. Smeden Gullich Gulbrandsen holdt til i 1830-1840 årene. Den andre smeden het August Johannesen og holdt til der i 1870 årene.

Værlesanden har gjennom historien vært et arbeiderstrøk der innbyggerne har vært håndverkere og hatt yrker tilknyttet sjøen.  Arbeiderboliger er ofte knyttet til tette leve tilstander og Smedgata 1 er ingen unntak. På flere tidspunkter har det bodd i underkant av 20 mennesker på adressen.

I 1948 ble hele den østre dele av huset revet. Denne delen ble erstattet med et nybygg i 1953. Under rivningen ble en opprinnelig del av huset adskilt fra hovedhuset. I dag er denne delen oppført som et selvstendig uthus på eiendommen.

Ut ifra kartet for bybrannen i Moss i 1846 til 1852, ser vi at Smedgata 401 ikke brant ned. Det var en av mange hus som ikke brant ned i Værlesand området. Årene etter brannen ble det et stort tilbakefall, på grunn av kjøpmenn gikk konkurs.

Eierskap 
Gjennom 1800-tallet og tidlig 1900-tallet var det 4 menn som hadde eierskap over Smedgata 1. August Johannesen og Smed Guldbrandsen var 2 smier, så her kan man se at Smedgata 1 ble brukt som smie fra 1841-1897.

Referanser 

Byggverk i Moss